Suid-Afrika se ekonomiese groei het in die tweede kwartaal van vanjaar met 0,7% gekrimp en daarmee die land in ’n tegniese resessie gedompel. ’n Tegniese resessie gebeur wanneer twee agtereenvolgende kwartale negatiewe groei toon.
Die markte het ’n verbetering van 0,6% verwag nadat die groeikoers in die eerste kwartaal met 2,2% geval het.
Daar was egter blydskap oor die mynbousektor wat met 4,9% gestyg het. Dié sektor het egter net 0,4% tot die algehele groeikoers bygedra.
Ontleders sê dat die swakker BBP-gegewens waarskynlik die dryfveer was waarom die regering met brandstofpryse ingegryp het.
’n Valuta-kenner sê die geldeenheid word gestonk deur die swakker markstemming wat op ontluikende markte heers. Boonop voeg sy by dat die grondkwessie nou die rand begin inhaal.
Beverly Schäfer, die DA se woordvoerder vir ekonomiese geleenthede, toerisme en landbou in die Wes-Kaap, het intussen gesê dat sy in die lig van die aankondiging met Alan Winde, die provinsiale LUR vir ekonomiese ontwikkeling, toerisme en landbou, sal vergader om vas te stel watter maatreëls hy sal instel om die impak wat dié resessie op werksgeleenthede en groei in die Wes-Kaap sal hê te bekamp.
Ek dink nie Suid-Afrika is bloot “in ‘n tegniese resessie” nie. Ek dink Suid-Afrika is in ‘n werklike knouende resessie – dit is net nou eers tegnies bewys.
Cyril, gaan jy die ruggraat hê om by jou eie woorde staan? Dat die ANC nie onteiening sonder vergoeding op so ‘n manier sal doen dat dit nie die ekonomie en voedselsekerheid gaan knou nie.
Altyd gewonder hoe grond sommer gegryp gaan word en die ekonomie nie negatief daardeur beinvloed gaan word nie? Kon nooit die kloutjie by die oor bring nie… Blyk nou dat die kloutjie nie by die oor pas nie! Het CR regtig gedink die res v die wereld het die mentaliteit v die deurslag ANC kieser? Nice try.